Sak i Eiermøte 26.05.2025

**Eierutbytte etter 2024**

**Bakgrunn**

Nivået på utbytte er viktig for å sikre at Å Energi er et kapitaleffektivt selskap. Samtidig, gitt de samordnede kommunale eierinteressene sin langsiktige horisont for eierskapet, er også utbytte en mekanisme som sikrer eierne løpende avkastning.

Aksjonæravtalen regulerer at de samordnede kommunale eierinteressene og deres styrerepresentanter, innenfor gitte rammer, i praksis bestemmer selskapets utbytte.

Det er til sist selskapets generalforsamling som formelt beslutter hvilket utbytte Å Energi skal gi. Dette skjer i forlengelse av hvert regnskapsår. Forut for generalforsamlingen har styre gitt sin anbefaling. Eiermøtet behandler så saken i forkant av generalforsamlingen og kommunene gir deretter leder/nestleder av AU fullmakt til å stemme på sine vegne i generalforsamlingen (se vedlagt fullmaktsskjema nederst i dokumentet).

Årsregnskap for foregående år, styrets anbefaling og øvrige dokumenter til generalforsamlingen, distribueres til eierne fra administrasjonen i Å Energi forut for generalforsamlingen. Disse dokumentene ligger til grunn for dette saksfremlegget.

**Gjeldene utbyttepolitikk**

De samordnede kommunale eierinteressene har avtalefestet følgende utbyttepolitikk og modell for beregning av utbytte:

* Underliggende IFRS (International Financial Reporting Standards) benyttes som utbyttegrunnlag
* Veiledende utbytteprosent er 70%
* Fjorårets resultat benyttes som beregningsgrunnlag
* De samordnede kommunale eierinteressene sine oppnevnte styrerepresentanter skal i sitt forslag til utbytte vurdere, og drøfte med AU, hvorvidt vesentlige salgsgevinster eller tap skal holdes utenfor utbyttegrunnlaget
* Kvalitativ vurdering hvert år.

I sitt forslag til årets utbytte har styret lagt gjeldende utbyttepolitikk til grunn, og det har vært gjennomført drøftinger med AU knyttet til salgsgevinster/tap.

**Anbefaling fra AU**

På bakgrunn av styrets forslag til utbytte og konsernets finansielle stilling anbefaler AU eiermøte og fatte følgende vedtak:   
  
***Det foreligger ikke særskilte hendelser eller andre forhold knyttet til resultat eller konsernets finansielle stilling som gjør det naturlig å fravike gjeldene utbyttepolitikk for 2024.***

Lillesand, 24.04.2025

For AU

Einar Holmer-Hoven

leder av AU